kurumikz/Cleaned-Kazakh-Wikipedia huggingface dataset:
Мұқатай Әбеулов

Әбеулов Мұқатай- 1917 жылы Семей қаласы Шұбартау ауданы Сарықамыс ауылында дүниеге келген. 1941 жылдан майданда болған. 152- гвардиялық танкіге қарсы шабуылдаушы артиллериялық полктың қару көздеушісі (4-гвардиялық кавалериялық корпус, 2-ші Украин майданы) гвардия қатарындағы жауынгер Әбеулов Венгрияны азат ету ұрысында ерекше көзге түсті. 1944 жылы 6- қазанынан 6- желтоқсаны аралығында тіке көздеу қарумен жаудың 6 танкісін, 4 броньдық транспорттерін және көптеген басқа да техникасын жойды. 1944 жылдың 16-желтоқсанында Мохора (Будапешт қаласынан солтүстік-шығысқа қарай 50 шақырым) елді мекенінде жау танкілерін шабуылдау кезінде қаза тапты. Қайтыс болғаннан кейін 1945 жылы 28 сәуірде КСРО Жоғарғы Кеңесі Президиумының Жарлығымен Кеңес Одағының Батыры атағы берілді. Батыр ұрыс болған жерде жерленген. Батырдың Отанында бюст орнатылған. Дереккөздер
Жалғыз рейнджер

Жалғыз рейнджер - Гор Вербинскидің фильмы. Қазақстан прокатына 2013 жылы 4 шілдеде шықты. Қысқаша мазмұны Қызық оқиғалы вестернде Джон Рейд (Арми Хаммер) есімді әділет сүйгіш қаһарман туралы баяндалады. Ол үндіс Тонтоның (Джонни Депп) көмегімен қылмыскерлер мен жемқорларға қарсы күреседі. Басты рөлдерде Қазақша дубляж *Бейбіт Қамаранов — Джон Рид / Жалғыз жортқан рейнджер *Берік Айтжанов — Тонто *Төлеубек Мұхамеджанұлы Аралбай — Бутч Кавендиш *Балтабай Сейтмамытов — Лэтем Коул *Гүлнәз Әуесбаева — Ребекка Рид *Самат Қордабай — Джей Фуллер *Күнсұлу Шаяхметова — Ред Харрингтон *Азамат Қанапия — Дэн Рид *Бақытжан Әлпейісов — Хабберман *Нұрлан Жақыпбаев — Дэнни *Тынық Ізбасов — Уилл *Дубляж режиссері — Айжан Жамшитова *Аудармашы — Диана Сабазова *Мәтінді үйлестірушілер — Тұрысбек Сәукетаев, Салтанат Дүнгенбаева *Жоба менеджерлері — Илья Бисеров *Шығармашылық кеңесші — Сергей Пасов Музыка *«Hanson Place» діни жыры— орындаушылар: Гүлнәз Әуесбаева, Серікбол Қиялов, Бауыржан Қаңтарбаев, Файза Имантаева *«Республиканың жауынгерлік ұраны» — орындаушылар: Гүлнәз Әуесбаева, Серікбол Қиялов, Бауыржан Қаңтарбаев, Файза Имантаева *«Жұлдыздар қаптағанжалау» — орындаушылар: Гүлнәз Әуесбаева, Серікбол Қиялов, Бауыржан Қаңтарбаев, Файза Имантаева *Вокал жетекшісі— Денис Коноплёв *Вокал мәтінін үйлестірушілер — Тұрысбек Сәукетаев, Салтанат Дүнгенбаева *Дыбыс режиссерлері — Елена Кударова, Андрей Резинкин, Денис Коноплёв, Азамат Конопья *Дубляж студиясы — «Cinema Tone Production» *Сәйкестендіру студиясы — «Shepperton International» *Қазақша нұсқасын шығарған — Disney Character Voices International, Inc. Басқа рөлдерде *Талғат Келімбетов *Серікбол Қиялов *Құдайберген Бекіш *Тимур Пиязов *Жасұлан Симонов *Дарын Шыныбек *Бауыржан Қаңтарбаев *Сәуле Тұрдақынова *Тынышгүл Сұлтанбердиева *Файза Имантаева Қызықты мәліметтер * Фильмнің Мәскеудегі алғашқы көрсетіліміне түсіру тобы толығымен келді. Ұлттық арнаға жеке сұхбат берген Голливуд жұлдыздары Қазақстанға сәлем жолдап, келе жатқан Астана күнімен құттықтады. * «Мен өз рөлімді сомдау арқылы Американың байырғы тұрғындары үндістерге деген құрметімді көрсеткім келді. Себебі Христофор Колумб Американы ашып, оны мекендейтін халыққа үндістер деп ат қойғанша, олар өзімен-өзі тіршілік кешіп жатқан бірнеше ғасырлық бай тарихы бар халық еді. Біз үндістерді бұған дейін түсірілген басқа фильмдерден ерекше қылып көрсетуге тырыстық», - деді актер Джонни Депп бізге берген сұхбатында. Дереккөздер Сыртқы сілтемелер * [http://www.inform.kz/kaz/article/2570189 «Жалғыз рейнджер» қазақша дыбысталды ] * [http://nurastana.kz/news/view/23949 Одинокий рейнджер - Трейлер (казахский язык)] * [http://www.youtube.com/watch?vuXAFAsu9wjA&featureplayer_embedded "Жалғыз рейнджер" фильмі қазақша дубляждалды]
Ресей мемлекеттік су тізілімі

Мемлекеттік су реестрі (Ресей) — Ресей Федерациясы субъектілері (федералдық меншікте, муниципальдық бөліністер, жеке және заңды тұлғалар мен жеке кәсіпкерлер) иелігіндегі су нысандары, өзен алаптары мен алаптық (бассейндік) округтер туралы құжатталған мәліметтердің жинақталған жүйесі. Реестр Ресей Федерациясы заңнамаларымен шектеулер қойылғандар санатына жатпайтын, мемлекеттік ақпарат ресурстары мен ашықтықты қамтамасыз ететін мәліметтерден құралады. Реестр Ресей Үкіметінің 2007 жылғы 28 сәуірдегі №253 қаулысының негізінде құралған. Мемлекеттік су реестрі төмендегі тараулардан тұрады: * "Су нысандары және су ресурстары"; * "Су пайдалану"; * «Су нысандарындағы инфрақұрылым».
Құлшыораз

Құлшыораз - Тама тайпасының Дәулеткелді руынан тарайтын бұтақ. Құлшыораз Бигелдіұлынан тараған ұрпақ. Негізгі бөлігі - Жамбыл облысы, Сарысу ауданында, бір бөлігі - Жезқазған қаласында тұрады. Ақтөбе облысында, әлде Батыс Қазақстан облысында Құлшыораз батырдың кейінгі алған әйелінен туған балалар тұрады деген сыбыстар бар. Дереккөздер
Cannondale Pro Cycling Team

Cannondale Pro Cycling Team (UCI Team Code: CAN) — сұйытылған газды шығаратын «Liquigas» компаниясымен 1999 жылы құрылған италияндық кәсіби тас жол велокомандасы. Алғашқы жылдары төменгі дивизиондарда ғана өнер көрсеткен. 2005 жылғы маусымының алдында Bianchi командасымен біріктіріліп, атауы Liquigas-Bianchi дегенге өзгертілді және UCI ProTour лицензиясына ие болды. Басты жеңістері ; 2007 * Париж — Ницца: Спринтерлік классификация және кезең 2 — Франко Пеллицотти * Льеж — Бастонь — Льеж: Бас классификация — Данило Ди Лука * Джиро д’Италия: ** Кезең 1 — уақытқа жарыс (команда) ** Кезеңдер 4, 12 және бас классификация — Данило Ди Лука * Сан-Себастьян Классикасы: Леонардо Бертаньолли * Тур де Франс: кезең 5 — Филиппо Поццато ; 2008 * Париж — Ницца: этап 3 — Чель Кальстрём * Коппи және Бартали аптасы: кезең 1a — Франческо Кикки * Швейцария Туры: бас классификация — Роман Кройцигер ; 2009 * Романдия Туры: бас классификация — Роман Кройцигер * Джиро д'Италия: кезең 17 — Франко Пеллицотти * Тур де Франс: таулы классификация — Франко Пеллицотти ; 2010 * Париж — Ницца: кезеңдер 3, 5 — Петер Саган * Тиррено — Адриатико: кезең 18 — Даниэле Бенатти * Тур Романдии: кезең 1 — Петер Саган * Джиро д’Италия: ** Кезең 4 — уақытқа жарыс (команда) ** Кезең 14 — Винченцо Нибали ** Кезең 12 және бас классификация — Иван Бассо * Польша Туры: кезең 1 — Джакопо Гуарньери * Испания Вуэльтасы бас классификация — Винченцо Нибали ; 2011 * Джиро д’Италия: кезең 18 — Эрос Капекки * Швейцария Туры: кезеңдер 3, 8 — Петер Саган Сыртқы сілтемелер * [http://www.cannondaleprocycling.com/ Ресми сайты]
Orica GreenEDGE

Orica GreenEDGE (UCI Team Code: OGE) — 2012 жылдың UCI Әлемдік Турының алдында құрылған және сол жылы UCI ProTeams лицензиясына ие болған австралиялық кәсіби тас жол велокомандасы. 2012 жылдың құрамы Сыртқы сілтемелер * [http://www.greenedgecycling.com/ Ресми сайты] * [http://www.uciprotour.com/Modules/SUCI/TEAMS/TeamDetails.asp?idNDA3Mw&RefDate08.01.2012&MenuIdMTYzMDE&LangId1&BackLink=%2Ftemplates%2FUCI%2FUCI2%2Flayout%2Easp%3FMenuId%3DMTYzMDE%26LangId%3D1 Әлемдік Турдың] сайтындағы профилі * [http://www.cyclingarchives.com/ploegfiche.php?id=16622 cyclingarchives.com сайтындағы профилі]
Әуезхан Салықбаев

Әуезхан Салықбаев - Социалистік Еңбек Ері (1966), озат теміржолшы. 1929 жылы Шымкент облысы (қазіргі Түркістан облысы), Арыс қаласында туған. Қоңырат тайпасының Құлшығаш руынан шыққан. Еңбек жолы * 1944-1950 жылдары - Арыс стансасында вагон тіркеуші, техникалық кеңсе қызметкері. * 1950 жылдан жол кезекшісі, механикаландырылған комплексті бригада бригадирі. * 1961 жылы ол механикаландырылған төбешік кезекшісі мен маневрлік диспетчер қызметтерін қоса атқарудың бастамашысы болды. Басқарған ұжым өндіріске еңбектің озық әдістерін, әсіресе составтарды ажырату және құрастырудың түйдекті тәсілдерін енгізу нәтижесінде еңбек өнімділігі екі еседей арттырды. Жетістігі * 7-ші бесжылдықта (1956-1965) ол басқарған комплексті бригада 13430 ауыр салмақты поезд құрастырып, нормадан тыс 3129 мың т жүк жөнелтті. * 5-сайлауда ҚазССР Жоғарғы Советінің депутаты болды. Наградалары * Еңбек Қызыл Ту ордені * Социалистік Еңбек Ері (1966) * Медальдар Дереккөздер
Lampre-Merida

Lampre-Merida (UCI Team Code: LAM) — UCI ProTour статусы бар италияндық кәсіби тас жол велокомандасы. Басты жеңістер ; 1993 * Милан — Сан-Ремо — Маурицио Фондриест * Тур де Франс: үш кезең және спринтерлік классификациялар — Джамолидин Абдужапаров * Әлем Кубогының жалпы есебі — Маурицио Фондриест * Испания Вуэльтасы: кезең 18 — Сергей Ушаков ; 1996 * Джиро д’Италия: бас классификация — Павел Тонков ; 2000 * Швейцария Туры — Оскар Камензинд * Джиро д’Италия: кезең 15 — Джильберто Симони * Испания Вуэльтасы: кезең 16 — Джильберто Симони ; 2001 * Льеж — Бастонь — Льеж — Оскар Камензинд * Джиро д’Италия: кезең 21 және бас классификация — Джильберто Симони * Испания Вуэльтасы: кезең 20 — Джильберто Симони ; 2002 * Тур де Франс: кезең 1 — Рубенс Бертольяти ; 2006 * Тур де Франс: жастар коассификациясы — Дамьяно Кунего ; 2007 * Фландрия Туры — Алессандро Баллан * Vattenfall Cyclassics — Алессандро Баллан * Ламбардия Туры — Дамьяно Кунего * Трентино Туры: кезең 1, 2 және бас классификация — Дамьяно Кунего ; 2008 * Әлем чемпионаты: топтық жарыс — Алессандро Баллан * Басктар елінің Туры: кезең 5 — Дамьяно Кунего * Amstel Gold Race — Дамьяно Кунего * Ломбардия Туры — Дамьяно Кунего * Испания Вуэльтасы: кезең 7 — Алессандро Баллан ; 2009 * Польша Туры: кезең 5 және бас классификация — Алессандро Баллан ; 2010 * Сардиния Туры: ** Кезең 1 — Франческо Джавацци ** Кезең 3 — Алессандро Петакки ** Кезең 4 — Данило Хондо * Тур де Франс: кезеңдер 2 және 7 — Алессандро Петакки Сыртқы сілтемелер * [http://lampreteam.com/ Ресми сайты]
Vacansoleil-DCM

Vacansoleil-DCM Pro Cycling Team (UCI Team Code: VCD) — 2008 жылы құрылған голландиялық кәсіби тас жол велокомандасы. Команданың демеушісі люкс класты кемпингке арналған құрал-жабдықтарды шығарушы Vacansoleil Camping Holidays еуропалық компаниясы болып табылады. Екінші демеушісі ауыл шаруашылығына арналған материалдарды және тыңайтқыштарды шығаратын бельгиялық DCM компаниясы. 2011 жылы UCI-дің кәсіби командасы статусына ие болды. Ағымдағы команданың құрамы 01.01.2013 күйіне қарай. Сыртқы сілтемелер * [http://www.vacansoleildcm.co.uk/ Ресми сайты]
Argos-Shimano

Argos-Shimano (UCI Team Code: ARG) — UCI ProTour статусы бар голландиялық кәсіби тас жол велокомандасы. Команданың бұрынғы атауы Skil-Shimano (UCI Team Code: SKS). 2013 жылдың құрамы Дереккөздер Сыртқы сілтемелер * [http://www.skilcyclingteam.com/ Ресми сайты]
Euskaltel-Euskadi

Euskaltel-Euskadi (UCI Team Code: EUS) — 1994 жылы құрылған испандық кәсіби тас жол велокомандасы. UCI ProTour лицензиясына 2005 жылы ие болды. 2011 жылғы құрамы Сыртқы сілтемелер * [http://www.fundacioneuskadi.com/ Ресми сайты]
Николай Александрович Пономарев

Николай Александрович Пономарев - Социалистік Еңбек Ері (1971), Қазақстан партия, совет қызметкері. 10 қазан 1929 жылы Қостанай қаласында туған. Еңбек жолы * 1955 жылдан КОКП мүшесі. * 1951-1963 жылдары - Қостанай облысы "Федоровский", "Кеңарал", "Владимировский" совхоздарында агроном, совхоз директоры. * 1963-1971 жылдары - Қостанай облысы партия комитеті ауыл шаруашылығы бөлімінің меңгерушісі, Комсомол аудандық (қазіргі Қарабалық ауданы) партия комитетінің 1-секретары. * 1971 жылдан Қостанай облыстық Советі атқару комитетінің председателі. Жетістігі * 1971 жылдан КОКП ОК мүшелігіне кандидат, Қазақстан КП ОК мүшесі. * 7-ші сайлауда ҚазССР Жоғарғы Советінің депутаты болды. Наградалары * 2 мәрте Ленин ордені * 2 мәрте Еңбек Қызыл Ту ордені * Социалистік Еңбек Ері (1971) * Медальдар Дереккөздер
Boeing 717

Boeing 717 - американдық Boeing компаниясының реактивті жолаушы ұшағы. Ұшақ 1960-жылдардан бері шығарылып келе жатқан орта магистральді Douglas DC-9 және MD-80/90 сериясының соңғы нұсқасы. 1997 жылы тамызда McDonnell Douglas компаниясының бірнеше зауытты сатып алғаннан кейін оның MD-95 ұшағы атауы Boeing 717 деп ауыстырылды. Барлығы 1995 жылдан 2006 жылдың 23 мамырына дейін 156 Boeing 717 ұшағы өндірілді. Техникалық сипаттамасы Дереккөздер: Boeing 717 Characteristics 717 Airport planning report Boeing 717 Specification s Түсініктемелер Дереккөздер Тағы қараңыз Сыртқы сілтемелер * [http://www.boeing.com/commercial/717/ Boeing 717 web page]
Ресей су ресурстары федералды агенттігі

Ресей су ресурстары жөніндегі федералдық агенттігі - Табиғи ресурстар министрлігінің құрамына кіретін атқарушы биліктің федералдық органы. Су ресурстары саласындағы мемлекеттік қызмет көрсету және федералдық меншікті басқару бойынша функцияларды жүзеге асырады.
Бужай

Булыжайлар конструкциясы бойынша бірқұламалы және екіқұламалы, тереңдетілген және жер беткі болып бөлінеді. Қолдану мерзіміне қарай бужайлар ерте, орташа және кеш мерзімді болып бөлінеді. Булыжайлар жылыту тәсілі бойынша күн сәулесімен қызатын, биологиялық және техникалық болып бөлінеді. Қазақстанда қолданылатын бужайдың негізгі типі болып әйнектелген немесе пленкаланған жақтау бар және қамыс төсеніштермен жабылатын, бір құламалы тереңдетілген бужай саналады. Екіқұламалы құрастырмалы-тасымалданатын пленкалы УРП-20 бужайлары да қолданылады, оларды кез келген жылумен қыздырылатын тереңдетілген және жер беткі бужайларға орнатуға болады. Бірқұламалы тереңдетілген бужайлардың негізгі элементтері болып: мөлдір жабын (әйнек немесе пленка), ор, қорап (бекіткіш), жылытатын жабдық (биоотын немесе изоляциялық материалы бар қыздыратын жабдық) есептеледі. Булыжайлық жақтау ағаштан жасалады, оның мөлшері 160 х 106 см. Бужайдың қорабы ағаш, кірпіш немесе темірбетоннан жасалады. Қазақстанның солтүстік-шығыс облыстарында қолданылатын ерте мерзімдегі биожылытқышы бар бужайлардағы ордың тереңдігі 70-75 см, оңтүстікте – 60-65 см, орташа мерзімдегілер – 55-60 және 50 см, кеш мерзімдегілерде – 30-40 см болады. Техникалық жылитын бужайлардың оры биологиялық жылитындарға қарағанда таяздау келеді, олардың түбі мен қабырғаларына жылу жібермейтін материалдар төселген (шлак және т.б.). Жылыту элементтері құммен жабылған, оның үстіне тамыржүйесі орналасатын 20-25 см қалыңдықта топырақ тасталады. Булыжайларды электрмен жылыту үшін ПОСХВ (810-61 типтік жоба) оқшауланған қыздыратын кабель, қыздыратын сымдары бар асфальтбетонды блоктар (810-75 типті жоба), ішінен оқшауланбаған болат сымдар өткізілген, асбестоцемент құбырлардан тұратын қыздырғыш элементтер қолданылады.
Call of Duty: Ghosts

Call of Duty: Ghosts — 3D- шутер үш өлшемді жанрындағы мультиплатформалы компьютерлік ойын. Infinity Ward америкалық студиясымен жетілдіру үстінде. Ойынның ресми анонсы — 1 мамыр 2013 жылға белгіленсе, жарыққа шығу салтанаты 5 қараша 2013 жылы болмақ. Дереккөздер Сыртқы сілтемелер * [http://www.callofduty.com/ghosts Ойынның ресми сайты]
Каннада тілі

Каннада тілі (ಕನ್ನಡ, kannaḍa) — Үндістанның оңтүстік-батысында жайылған дравидтік тіл. Негізінен Карнатака штатында қолданылады. Каннара халқының ана тілі және Карнатака штатының ресми тілі болып табылады. 38 млн. адам үшін ана тілі болып саналады. Каннада төрт оңтүстікүнді тілдеріне және 23 үнді ресми тілдеріне жатады.Каннада 13 млн. адам үшін қосалқы тіл ретінде болып табылады. Дауыстылар Каннада тілінде 14 дауысты дыбыс бар: Дауыссыздар Дауыссыздардың екі типі бар - «құрылымды» және «құрылымсыз» Құрылымды дауыссыздар Құрылымсыз дауыссыздар [ya], [ra], [ṟ], [la], [va], [śa], [ṣa], [sa], [ha], [ḷa], [ll].
Овернь

Овернь (фр. Auvergne [oˈvɛʀɲ], окс. Auvèrnhe) - Францияның әкімшілік аймағы, Орталық таулы массивінің аумағында орналасқан. Бір жағынан Овернь - Франция корольдігі провинциясының бұрынғы атауы. Клермон-Ферран қаласы - тарихи Овернь провинциясының астанасы - қазіргі Овернь аймағының орталығы болып табылады. Аймақтық тіл болып окситан тілі (оверн, лангедок, вивар-альпийлік) және ойль тілінің бурбон диалектісі саналады. Әкімшілік аймақ құрамына төрт департамент: Флье, Канталь, Жоғарғы Луара және Пюи-де-Дом кіреді.
Зак Снайдер

Закари Эдвард «Зак» Снайдер (ағ. Zachary Edward «Zack» Snyder; 1966 жылдың 1 наурызы, Грин-Бэй, АҚШ) – американдық кинорежиссер, сценарийші және продюсер. Өмірбаян Ерте кез Зак Снайдер 1966 жылдың 1 наурызында Грин-Бэйде, Висконсин штатында дүниеге келді, бірақ Гринвич, Коннектикут штатында өсті. Дэйкрофт мектебінде білім алды, сонымен қатар осы жерде оның анасы кескіндеме мен фотография өнерінің мұғалімі болды. Анасының арқасында, Зак Лондон мен Пасадинада көркем сурет өнеріне үйренеді. Снайдер Пасадинада қазіргі уақытқа шейін, екінші әйелі продюсер Дебора Снайдермен және 6 баласымен тұрып келеді. Кішкентай кезінен бастап Зак фантастикалық фильмдерге қызыққан. Оның ұнатуына «Жұлдызды соғыстар» көп әсер етті. Зактың әуесқойлығын байқаған оның ата-анасы оған видеокамера сыйлайды. Осы «ойыншық» арқылы ол режиссурада бірінші қадамдар жасайды. Мансабы 90 жылдардың басында жас режиссер жарнамалар түсіреді. Ол «Reebok», «Nike», «Будвайзер», «BMW», «SUBARU», «Магнум» және «Митцубиси» сияқты ірі компанияларға қызмет көрсетеді. Ол өзін дарынды және талантты режиссер және сценарист ретінде көрсетеді. Зак «Клио» жүлдесін ұтып алады. Кейін ол тіпті Канн фестивалінде «Jeep» үшін түсірілген «Frisbee» ролигі үшін «Алтын арыстан» жүлдесін иеленеді. Снайдердің бейне роликтерінде көптеген жұлдыздар түсті. Режиссер Харрисон Форд, Роберт Де Ниро, Кэтрин Зета-Джонс, Майкл Джордан және Мартина Навратилова сияқты атақты адамдармен жұмыс істеді. Майкл Джордан Зактың алғашқы жұмыстарының біріне қатысты. Ол «Майкл Джорданның ойын алаңы» атты деректі фильмінде басты ролді сомдайды. Кинофильм прокатқа 1990 жылы шықты. Зак Хэзер Нова, Morrissey, Шон Коллинз және «Soul Asylum» тобына музыкалық бейне клиптер түсіреді. 2002 жылы режиссер Columbia Pictures компаниясымен келісім шартқа отырады. Олар «S.W.A.T.» сериалы бойынша толықметражды фильм түсіре бастайды. Басында, түсірілімдер ойдағыдай жүрді, бірақ кейін жұмыстың бүге-шегесін және нюанстарын Зак ұғынғасын, ол оның және компанияның ойлары әр түрлі екенін түсініп, жұмыстан бас тартады. 2004 жылы Зак Джордж Ромероның «Өліктердің рауаны» атты хоррорына ремейк түсіреді. Сыншылардың келіспеушілігіне қарамастан, фильм үлкен табыс тапты және көп мөлшерде ақша жинады. Режиссерге нағыз атақты алып келген «300 спартандықтар» фильмі болып келеді. Бұл фильм Фрэнк Миллер мен Линн Варлидің романы бойынша түсіріліп, айтарлықтай табысқа жетіп, Зак барлығының назарын өзіне және жаңа жобаларына аударды. Зактың келесі жобасы – Алан Мур мен Дэйв Гиббонстың комиксі «Қорғаушылар». Фильм «300 спартандықтар» сияқты табысқа жеткен жоқ. Бірінші уик-эндте ол $55 миллион жинады. Фильмография Музыкалық бейне клиптері Дереккөздер
Шымкент дендросаябағы

Шымкенттің дендросаябағы – ағаштар патшалығы «Шымкент мемлекеттік дендрологиялық саябағы» Оңтүстік Қазақстан облысы әкімдігінің 2009 жылғы жылғы 24 наурызындағы №83 қаулысының негізінде құрылған. Саябақты құруға облыстық бюджеттен 650-700 млн. теңгедей қаражат бөлінді. Жалпы көлемі 117 гектар. Қазақстан дендросаябақтары Қазақстан бойынша екі дендросаябағы бар олар: Алматы және Шымкент қалаларында орналасқан. Шымкент қаласындағы дендросаябақ - ең алғашқы саябақ. Ол 1979 жылы орталық қоқыс үйіндісінен тұрғызылған болатын. Ағаштар саны-500 мың-нан астам. Шөптесін өсімдіктер саны-1млн.360 мың. Дендросаябақта тәртіп сақтау ережелері *дәрілік шөптерді жинауға; *от жағуға; *ағаштарды қырқуға; *аң мен құсты аулауға; *балық ұстауға; *демалған жерде тамақ қалдықтары мен күл-қоқысты қалдыруға болмайды. Шымкент дендросаябағының флорасы мен фаунасы Шымкент дендрология саябағы жер шарының түпкір-түпкірінен жинақталған ағаштарға бай. Көктерек, балқарағай, самырсын және магнолия ағаштарының көшеті егіліп, түрлі 584 өсімдік өсірілуде және де Солтүстік Американың оңтүстік-батыс бөлігінде орналасқан Мексика Штатынан әкелінген "қасқыр жидегі" ағашы өсуде. Дендрологиялық саябақтың аумағы фаунамен байытылды. 20 тиін, 4 елік пен теңбіл бұғы, 10 тауыс құсы орын салып, аумағы өңдеуден өткен көлге аққу, қаз, үйрек сияқты құстардың 22 данасы мен 20 мың дәумаңдай балық жіберілді. Дереккөздер *http://www.sael.kz/index.php/dendropark *http://www.shymkent.gov.kz/index.php/component/k2/item/477-%D1%88%D1%8B%D0%BC%D0%BA%D0%B5%D0%BD%D1%82%D0%BA%D0%B5-%D0%B1%D0%B0%D1%80%D0%B4%D1%8B%D2%A3-%D0%B1%D0%B0-%D1%88%D1%8B%D0%BC%D2%9B%D0%B0%D0%BB%D0%B0%D0%BD%D1%8B-%D0%BA%D3%A9%D1%80%D0%B4%D1%96%D2%A3-%D0%B1%D0%B5?
Конфедерациялар кубогы

Конфедерациялар кубогы — футболдан әлем чемпионатына дейін бір жыл бұрын чемпионатты ұйымдастырушы елде ФИФА қамқорлығы аясында 1992-2017 жылдар аралғында ұйымдастырылған ұлттық құрамалар арасындағы футбол жарысы. Кубокта әр алты континент чемпионаттарының жеңімпаздары қатысады. Олар УЕФА, КОНМЕБОЛ, КОНКАКАФ, АФК, ФАК, ОФК конфедерация чемпионаттарының жеңімпаздары, әлем чемпионаты жеңімпазы және жарыс өткізілетін мелекет командасы. Сонымен кубокта сегіз команда қатысады. Әлем чемпионы континентальды чемпионаттың жеңімпазы атанған кезде, жарысқа континентальды чемпионат финалында қатысқан команда шақырылады. Конфедерациялар кубогы 1992 және 1995 жылдары Сауд Арабиясыда ұқсас үлгіде өткен Фахд падиша кубогы жарысынан пайда болған. 1997 жылы ФИФА бірінші ресми кубок ұйымдастырып, оның екі жылда бір рет өткізілуін бекітті. 2005 жылдан бастап кубок төрт жылда бір рет әлем чемпионатын ұйымдастырушы елде чемпионатқа дейін бір жыл бұрын өткізіле басталды. Сонымен Конфедерациялар кубогы әлем чемпионатының алдындағы өзіндік дайындық болып табылады. 2003 жылы кубок уағында бір қайғылы жағдай орын алды. Жартылай финал матчы кезінде Колумбияға қарсы ойнаған камерундық футболшы Марк-Вивьен Фоэ ұстамалы жүрек ауруынан қайтыс болды. Конфедерациялар кубогы турнирінің тарихында оның жеңімпазы болып келесі 5 құрама атанды:Аргентина, Дания, Бразилия, Мексика және Франция. Әрекеттегі кубок иегері үйінде өткен Конфедерациялар кубогы 2013 титулын жеңіп алған Бразилия ұлттық құрамасы болып табылады. Турнирдің тоқталылуы 2016 жылы Еуропа футбол клубтары қауымдастығы (ЕСА) мен ФИФА арасында жүргізілген келіссөздер басталды. Келіссөздің мақсаты — клубтар әлем чемпионатына қатысушылар санын 16 немесе 24 көбейту жайлы болатын. Келіссөздер сәтті аяқталды, Конфедерациялар кубогын Клубтар әлем біріншілігі алмастырды [1][2] . Осылайша 2017 жылғы Конфедерациялар кубогы тарихтағы соңғы турнир боп қалатын болды. 2017 жылы ФИФА ресми түрде Конфедерациялар кубогы турнирінің тоқтатылғанын мәлімдеді. Өтіп кеткен жарыстар Фахд патша кубогы Конфедерация кубогы Үздік шабуылшылар * 1992 — Габриэль Батистута, Брюс Мюррей (2 голдан) * 1995 — Луис Гарсия Постиго (3 гол) * 1997 — Ромарио (7 гол) * 1999 — Роналдиньо, Куатемок Бланко, Марзук аль-Отаиби (6 голдан) * 2001 — Шон Мёрфи, Патрик Виейра, Робер Пирес, Эрик Каррьер, Сильван Вильтор, Такаюки Судзуки, Хван Сон Хон (2 голдан) * 2003 — Тьерри Анри (4 гол) * 2005 — Адриано Лейте Рибейро (5 гол) * 2009 — Луис Фабиано (5 гол). * 2013 — Фернандо Торрес, Фред (5 гол). * 2017 — Леон Горецка, Тимо Вернер, Ларс Штиндль (3 гол). Үздік ойыншылар * 1997 — Денилсон * 1999 — Роналдиньо * 2001 — Робер Пирес * 2003 — Тьерри Анри * 2005 — Адриано * 2009 — Кака * 2013 — Неймар * 2017 — Юлиан Дракслер Сілтемелер * [http://www.fifa.com/tournaments/archive/tournament=101/awards/index.html ФИФА сайтындағы Конфедерациялар кубогы тарихы] * [http://www.fifa.com/confederationcup/index.html ФИФА сайтындағы Конфедерациялар кубогы 2009] * [http://soccer-stat.ru/indexzcf1.html soccer-stat.ru дегі Конфедерациялар кубогы]
Дүйсенбі

Дүйсенбі — аптаның жексенбі мен сейсенбі күндерінің аралығындағы күні. ISO 8601 стандарты бойынша, дүйсенбі аптаның алғашқы күні болып табылады. Заманауи батыс мәдениеті әдетте дүйсенбінің жұмыс аптасының басталуы, қалыптасқан тәртіп бойынша бұл күні демалыстан соң ересектер жұмыс орындарына оралып, балалар мектепке бара бастайды. Христиан діні және иудей дәстүрі бойынша, қасиетті інжіл күнтізбесіне орай, дүйсенбі аптаның екінші күні болып саналады. Бұл көзқарас АҚШ, Канада және Жапонияда әлі күнге сақталған. Иудаизм және исламда дүйсенбі құлшылық ету мен намаз оқу үшін қолайлы күн болып саналады.
Ботай

Ботай — Солтүстік Қазақстан облысы Айыртау ауданы, Қаратал ауылдық округі құрамындағы ауыл. Географиялық орны Аудан орталығы - Саумалкөл ауылынан батысқа қарай 28 км-дей жерде. Халқы 1999 жылы жергілікті тұрғындар саны 151 адам (74 ер адам және 77 әйел адам) болса, 2009 жылы 84 адамды (45 ер адам және 39 әйел адам) құрады. Дереккөздер
Сыр бойы

Сыр бойы, Сыр - Сырдария өзенінің екі жағалауында орналасқан елдің, өңірдің жанама атауы. Сыр бойына: Қазақстанның Түркістан облысы мен Қызылорда облыстарының батыс бөліктеріндегі аудандар, Өзбекстанның Сырдария өзені бойындағы жерлерінің шығыс жақ бөлігі жатады. Сыр бойы елдерінің өзіндік менталитеті, өзіндік дәстүрі бар. Мысалға: Сыр мектебі(күйшілік өнерде).
1,1-Диметилгидразин

Бейсимметриялық диметилгидразин («БДМГ», «гептил», 1,1-диметилгидразин) — жоғарықайнағыш (қайнау температурасы 0&nbsp;°C жоғары) зымырандық жанармай компоненті. БДМГ қоса тотықтырғыш ретінде азот қышқылы қоспасында немесе таза күйінде азот тетраоксиді жиі қолданылады. Қасиеттерін жақсарту мақсатында гидразинмен, яғни аэрозинмен қоспада қолданылуы мүмкін. Зымырандық техникада кеңінен қолданылады. Дәлірек айтқанда, ресейлік «Протон», ресей-украиндық «Днепр» және «Космос», украиндық «Циклон», американдық&nbsp;— «Титан», француздық&nbsp;— «Ариан» зымыран-тасығыштарында, пилотталатын кемелердің, жерсеріктердің, орбиталды және планета аралық станцияларынының қозғағыш құрылғыларында, сонымен қатар кейбір баллистикалық зымырандарда қолданылады. Негізгі мәліметтер БДМГ&nbsp;— аминдерге тән өткір жағымсыз иісті, түссіз немесе аздап сарғыштау келген мөлдір сұйықтық. Қайнау температурасы +63&nbsp;°C, кристаллизация температурасы −57&nbsp;°C, тығыздығы 790 кг/м³. Сумен, этанолмен, мұнай өнімдерінің көбісімен және көптеген органикалық еріткіштермен жақсы араласады. Гидроскопты, яғни ауадан ылғалды сіңіреді. Азот қышқылы және азот тетраоксиді негізіндегі тотықтандырғыштармен контактқа түскенде өздігінен тұтанады. Бұнысымен зымырандық қозғағыштардың оңай оталуын және көп реттік іске қосылу мүмкіндігін қамтамасыз ете отырып, құралымын жайдақтатады. Күшті токсикалық, канцерогендік және мутагендік әсерге ие. Адам ағзасына әсері: көздік былжыр қабығы, тыныс алу жолдары мен өкпенің қозуы; орталық жүйке жүйесінің өршуі; ішек-қарын трактының бұзылуы (лоқсу, құсу), үлкен концентрациясында ес-түсінен айырылу. Дереккөздер
Мырзағұл би Шыманұлы

Мырзағұл Шыманұлы (1845–1906), ол әрі би, әрі шешен, әрі бүкіл аймаққа беделді тұлға, болыс болған. Әлімұлы тайпасы Шекті руынан шыққан. XVII ғасырдағы Тілеу батырдың жетінші ұрпақтарының бірі. Мырзағұл би - елі мен жері үшін күресе білген, халық қамын қорғаған үлкен ағайының бірі болған. Ол 1872–1879 жылдары Ырғыз уезіндегі Аралши болысын басқарған, 1878 жылы қазақ зиялыларының депутатциясы құрамында Санкт-Петербург пен Москваға барып, ІІ Александр патшаның қабылдауында болған, 1879–1887 жылдары Тілеу руының аға биі, 1891–1908 жылдары екі рет Шеңгелді болыстығына болыстыққа сайланған, Шалқар қаласында 2 кластық орыс-қазақ мектебін ашқан, 1901–1905 жылдары Орынбор-Ташкент теміржолын салуға белсене қатысқаны үшін Орынбор әкімшілігінен «Мақтау грамотасын» алған. Осындай әкімшілік қызметтерде жүргенімен, ел мүддесін көздеген. 1882 жылы маусымда өткен Орал, Торғай облыстарының болыстары мен билерінің құрылтайында шығып сөз сөйлеп, патша үкіметінің жер саясатын ашық сынаған. Отаршылдарға жер бермеу үшін күрескені себепті 1891 жылы 15 қаңтарда болыстықтан босатылып, 6 айға сотталып, түрмеде отырып шыққан. Езгіге қарсы толқулар ұйымдастырғаны үшін екінші рет сотталып, 1908 жылы Орынбор түрмесінде отарлаушылар қолынан қаза табады. Сүйегі Орынбордағы мұсылмандар зиратында. «Қазақ совет энциклопедиясында»: «Мырзағұл Шыманұлы... 1903-жылы Біршоғыр, Шалқар станциясында басталған шаруалар көтерілісін басқарды...Патша өкіметінің отарлық саясатына ашықтан-ашық қарсы шықты» деп жазылған. Қарт ағайындарының естеліктерінде, Мырзағұл Шыманұлы - 7 жасынан зерек, шешен әділдікті көздеуші, ауылдың үлкендері арасында өткізілген жиналыстарды тындап, дау шешуге қатысып, билік айтқан деседі. Тәуелсіздігімізді алғаннан кейін, 1995 жылы Мырзағұл бидің атына Ақтөбе облысы Шалқар қаласының басты көшелерінің бірі беріліп, темір жол вокзалы алдында оған салтанатты түрде ескерткіш қойылды. Сонымен қатар ас беріліп, Мырзағұл Шыманұлының туған топырағы болып табылатын, Шалқар ауданының 7 ауылына, Мырзағұл Шыманұлы ауылы атауы берілді. Мырзағұл Шыманұлының Әйтекеш, Қидаш есімді балаларының ұрпақтары Ақтөбе өңірінде тұрады. Әйтекеш есімді баласының Муапық атты баласы 1914–1995 жылдар аралығында өмір сүрді. Атасы Мырзағұл Шыманұлы атсалысқан Темір-жолда адал, озат еренбей еңбек етіп, зейнеткерлікке шыққан. Мырзағұлов Муапық Әйтекешұлының ұрпақтары: Абылайсан, Міржақып, Қабыл, Дабыл, Сабыр, Әмір. Немерелері: Нұржан, Нұрлан, Ерлан, Еркін, Абай, Ермек. Шөбересі: Әбілмансұр. Ұрпақтары ел алдында белді еңбек етіп жүрген жандар болып табылады. Дереккөздер
Джон Людвиг Эмиль Дрейер

Джон Людвиг Эмиль Дрейер (дат. Johan Ludvig Emil Dreyer, ағылш. John Louis Emil Dreyer; 13.02.1852, Копенгаген — 14.09.1926, Оксфорд) — дат тегінен шыққан ирланд-ағылшын астрономы. Өмірбаяны Копенгагенде Дания соғыс министірінің отбасында(туған уақыттағы есімі - Йохан Людвиг Эмиль Дрейер) дүниеге келген. Копенгагенде білім алып шықты. 22 жасында Даниядан кетіп, "Парсонтаун левиафаны" телескобын соққан лорд Росстың ұлы, әрі мұрагері лорд Росстың көмекшісі болып жұмыс істеу үшін Ирландияға келді. 1878 жылы Дунсинк обсерваториясына ауысты. 1892 жылы Арм Обсерваториясына ауысып, 1916 жылға дейін обсерватория директоры қызметін атқарды. 1885 жылы британ азаматтығын алды. Өмірінің соңғы жылдарын Ұлыбританияда сүріп, Оксфордта қайтыс болды. Корольдік астрономиялық қоғамның Президенті (1923—1924). Оның ең басты ғылыми еңбегі болып 1888 жылы каталогтандырған "Тұмандықтар мен жұлдыздар шоғырының Жаңа жалпы каталогы" болып табылады. Бұл каталог осы күнге дейін пайдаланылады, сонымен қатар ол екі каталогқа кеңейтілді (IC I - 1895 жылы, IC II - 1908 жылы). Сонымен бірге ол Тихо Брагтың өмірбаянын жазды. Дрейер 1916 жылы Корольдік астрономиялық қоғамының алтын медалімен марапатталды. Оның есімімен Айдағы кратер аталады. Колчинский И. Г., Корсунь А. А., Родригес М. Г. Астрономы. Биографический справочник. — Киев: «Наукова думка», 1986. Дереккөздер Литература[править]
Samsung Galaxy Ace

Samsung Galaxy Ace - Samsung Electronics компаниясының OC Android базасында жұмыс істейтін, ең керемет, әйгілі смартфондарының бірі болып табылады. Ол Android операциялық жүйесінің базасында жұмыс істейтін және бағасы мен сапасына қарай Samsung компаниясының ұялы телефондарының ішінен Samsung Spica i5700- нан кейін екінші орын алады. Samsung Galaxy Ace қазіргі заманға сай сенсорлы дисплейі бар классикалық моноблок. Оның ішінде адамға көптеген мүмкіншіліктер беретін небір функциялар бар.
I Love You, California

I Love You, California — Калифорния штатының ресми әні. Әннің сөзін жазған — Лос Анжелес тұрғыны, тігінші Френсис Бернард Силвервуд (1863—1924). Композиторы — Абрахам Франклин Франкенштейн (1873—1934). Әннің сөзі (ағыл.) : I Love You, California :: : I шумақ: :: I love you, California, you're the greatest state of all. :: I love you in the winter, summer, spring and in the fall. :: I love your fertile valleys; your dear mountains I adore. :: I love your grand old ocean and I love her rugged shore. :: : Қайырмасы: :: Where the snow crowned Golden Sierras :: Keep their watch o'er the valleys bloom, :: It is there I would be in our land by the sea, :: Every breeze bearing rich perfume. :: It is here nature gives of her rarest. It is Home Sweet Home to me, :: And I know when I die I shall breathe my last sigh :: For my sunny California. :: : II шумақ: :: I love your red-wood forests - love your fields of yellow grain. :: I love your summer breezes and I love your winter rain. :: I love you, land of flowers; land of honey, fruit and wine. :: I love you, California; you have won this heart of mine. :: : III шумақ: :: I love your old gray Missions - love your vineyards stretching far. :: I love you, California, with your Golden Gate ajar. :: I love your purple sun-sets, love your skies of azure blue. :: I love you, California; I just can't help loving you. :: : IV шумақ: :: I love you, Catalina, you are very dear to me. :: I love you, Tamalpais, and I love Yosemite. :: I love you, Land of Sunshine, Half your beauties are untold. :: I loved you in my childhood, and I'll love you when I'm old.
Samsung Galaxy Aсe 2

Samsung Galaxy Ace 2(GT-I8160) - Android операциялық жүйесінде жұмыс істейтін Samsung компаниясының керемет ұялы телефоны. Ол 2012 жылдың ақпанында аты әлемге әйгілі Samsung Galaxy Ace ұялы телефонының жалғасы ретінде жарық көрді. Samsung Galaxy Ace 2' - Samsung Galaxy Ace Plus және Galaxy S Advance туындыларының негізнде құрылған орта сыныптың ұялы телефоны. Сонымен қатар бұл телефонда: *800 МГц жиілігімен екіядролық процессор; *800х480 нүктенің рұқсатымен 3.8 дюймдық дисплей; *шұғыл жадында 768 мб және кіріктірме жадында 4 ГБ; *5 мегапиксельді камера бар. Түсініктемелер Дереккөздер Тағы қараңыз
Корея Республикасының әнұраны

Эгукка — Корея Республикасының әнұраны. . Корей тілінен аударғанда "Патриоттық өлең" деген мағына білдіреді. Тарихы Ән сөзінің авторы белгісіз бірақ кейбір деректер бойынша авторы - Пхеньян мектебінің директоры Юн Чхи-хо болуы мүмкін. . 1886 жылдың қазан айында «Тәуелсіздік қақпасының» ашылу салтанатында шырқалған. . Корея уақытша үкіметінің егемендігінен кейін Эгукганы ресми түрде ұлттық әнұран деп жариялаған. . 1948 жылдың 15 тамызында Оңтүстік Кореяның негізінің қалануы күнінде әнұранға өзгертулер енгізілген. Бұл күнге дейін әні «Auld Lang Syne» шотлан сырында болған. Әнұран сөзі Дереккөздер
Samsung Galaxy S

Samsung Galaxy S (GT-i9000) - Android операциялық жүйесіне негізделген, Samsung Galaxy туысы, Samsung Electronics компаниясының әйгілі ұялы телефондарының бірі болып табылады. Ол қазіргі кездегі көптеген жаңа, көпфункциялы, ең алдымен iPhonе ұялы телефондарымен бір дәрежеде болып, бақталасу негізінде құрылған болатын. Бұл ұялы телефон сатылымға 2010 жылдың ортасында шыға бастады. Бірінші күннен бастап ол үлкен атаққа ие бола бастады. Әсіресе Оңтүстік Кореяда сатылымға 24 маусым шығып, алғашқы екі ай ішінде 800000 ұялы телефон сатылады. Ал АҚШ - та 45 күн ішінде Samsung Galaxy S - тың 1000000 данасы сатылады. Дереккөздер
Қаржы механизмі

Қаржы механизмі, қаржы тетігі- шаруашылық тетігінің құрамдас бөлігі, қаржы қатынастарын ұйымдастыру түрлері мен нысандарының, қаржы қорларын қалыптастыруда, ақшалай қорлардың құралуы мен нысаналы мақсатқа пайдаланылуында қолданылатын есептеу шарттары мен әдістерінің жиынтығы. Қаржы механизмі мемлекеттің, аймақтардың, жергілікті құрылымдардың, шаруашылық жүргізуші субьектілердің экономика мен әлеуметтік аяға ықпал етуі, бірыңғай қаржы саясатын жүргізуі үшін пайдаланылады. Қаржы механизмінің экономикаға және әлеуметтік аяға ықпалы, бір жағынан, Қаржы механизмі құрылымының және оның түрлі бөліктерінің нақты міндеттерді шешуге және нақты нәтижеге қол жеткізуге бағытталуы арқылы, екінші жағынан, шаруашылық жүргізуші субьектілер мен мемлекеттің қарамағында құралатын және қоғамның (мемлекеттің, оның аумақтық құрылымдарының, шаруашылық жүргізушы субьектілердің, азаматтардың) қажеттерін қанағаттандыруға жұмасалатын қаржы қорлары арқылы жүзеге асырылады. Қаржы қатынастарын ұйымдастыру түрлері мен нысандарының алуан түрлілігіне байланысты Қаржы механизмінің құрылымы өте күрделі болып келеді. Ол қаржының экономикалық мазмұнын көрсететін үш топқа бөлінеді, бұл топтарға мемлекеттік және жергілікті (муниципалдық) қаржы тетігі, кәсіпорынның қаржы тетігі, сақтандыру тетігі жатады. Бұл топтардың одан әрі бөлінуі жалпы ішкі өнімнің құнын және ұлттық табыстың бір бөлігін бөлу мен қайта бөлу әдістерінің ерекшеліктеріне байланысты. Мұның өзі ақшалай қорлану нысандарына, бюджетке төленетін төлемнің түрлеріне, бюджеттен қаржыландырудың бағыты мен нысандарына, қаржы сақтық қорларының құралуына, т.б. ықпал етеді. Осы ерекшеліктерді ескере отырып, мемлекеттік Қаржы механизмің түрлі бөліктерінің қоғамдық өндіріс пен оның нақты салаларына ықпалын күшейтеді не бәсеңдетеді. Сонымен қатар Қаржы механизмінің құрылымында атқарымдық буындар да болады, олар: қаржы қорларын жұмылдыру, қаржыландыру, ынталандыру, т.б. Қаржы механизмін ұйымдық- басқарушылық топтарға бөлу де қолданылады, оларға қаржыны жоспарлау мен топшылау, оңтайлы басқару, қаржы бақылауы жатады. Қаржы механизмінің жұмыс істеуі нақты мақсаттарға арналып бөлінетін қаржы қорларының сомасына, қаржы қорларының құралу тәсілдеріне, сондай-ақ, ақшалай қаражат қандай нысандарда және қандай арналармен қозғалатынына, қандай шарттармен бөлініп, пайдаланылатынына байланысты. Қаржы механизмі қаржы саясатына және қаржы заңдарында көрініс тапқан қаржы құқығының нормативтеріне сәйкес құрылады. Дереккөздер 1. "Қазақстан" Ұлттық энциклопедия. "Қазақ энциклопедиясының" бас редакциясы. Алматы, 2005.
Солуна Самай

Солуна Самай (; 27 тамыз 1990, Гватемала, Гватемала) — даниялық әншi, 2012 жылғы Eurovision ән байқауындағы Дания өкілі. 1990 жылы 27 тамызда Гватемалада неміс және швейцариялық жанұяда өмірге келген. 2000 жылдары Данияға қоныс аударған. Солунаның әншілік карьерасы Sing Out Loud атты альбомынан, сатылымға 2011 жылы қыркүйекте шықты, басталды. 21 - 22 қаңтарда "Should've Known Better" атты әнімен ұлттық іріктеудің жеңімпазы болып, Eurovision ән байқауы 2012 Бакуда Дания өкілі ретінде қатысты.
Арыстан (шоқжұлдыз)

Арыстан — эклиптикадағы он екі зодиак шоқжұлдыздардың бірі. Қазақ халқы Арыстанды "Қамбар" деп те атайды. Шоқжұлдыз күнбатысқа қарап шабындап тұрған айбарлы арыстан сияқты көрінеді. Қазақ оның екі жұлдызын "Қамбардың" мұрты және екі жұлдызын аузы , енді бір сарғыш жұлдызын өті, келесі жұлдыздарын құйрығы деп атайды. Ақпан, наурыз айларында жақсы көрінеді. Оның ең жарық жұлдызы - Регул (α Арыстан) 1-визуаль жұлдыздық шамада жалтырап көрінеді. Ай орбитасына жуық орналасқандықтан, Арыстан Аймен тоғысады. Арыстан - Шаян мен Бикештің ортасында жатқан солтүстік жартышар аспанындағы зодиактық шоқжұлдыз. Оның символы Дереккөздер
Байқадам Қаралдин

Байқадам Қаралдин - 1877 жылы желтоқсанның 18-інде, бұрынғы Торғай уезі, Қараторғай болысында дүниеге келген (Қазіргі Қостанай облысы, Амангелді ауданы, Байқадам ауылы). 1930 жылы мамырдың 5-інде қайтыс болды. Қоғам және мемлекет қайраткері. Қаралдин 1891 жылы Торғай орыс-қазақ екі жылдық училищесін бітіргеннен кейін уездік басқармада есепші және көшірмеші болып істеген. 1903 жылы үлгілі қызметі үшін уездік басқармаға үшінші разрядты шенеунік болып қабылданады. 1911 жылы аудармашы қызметіне жоғарылытады. Қаралдин 1909-1910 жылдары Торғай және Сырдария облыстарының қыстақтарын зерттеуге белсене араласып, Страховск бөгенін салуды басқарды. 1916 жылғы Торғай көтерілісінің қарсаңында уезд бастығы Гарф пен губернатор Эверсманға патша жарлығына наразы халықтың талаптарын түсіндіруге күш салды. 1916 жылғы 8 желтоқсанда Қаралдин бірқатар көтеріліс басшыларымен бірге патша өкіметіне опасыздық жасағаны үшін дарға асу жазасына кесілді. Оның бұл жазадан құтылуына Ресейдегі ақпан төңкерісі себеп болды. Қаралдин Қазан төңкерісінен кейін Торғай уездік халық комиссары болып, бұл қызметін 1918 жылы мамыр айына дейін атқарды. Уезде Кеңес өкіметі қалпына келтірілген соң Торғай уездік атқару қызметінің төрағасы болып сайланды. Бір жылдан кейін, Әліби Жангелдин, Ахмет Байтұрсынұлымен бірге Мәскеуге барып, үкімет басшыларымен болған Алашорда мәселелері бойынша келісімге қатынасты. 1919 жылы тамызда жаңадан ұйымдастырылған Қазақ өлкесін басқару жөніндегі Әскери революциялық комитеттің хатшысы болып тағайындалды. 1920 жылы маусымда Торғай уездік атқару қызметінің мүшесі және жер бөлімінің меңгерушісі болып сайланды. Ол Жангелдинмен бірге РКФСР ХКК-нің 1919 жылы 10 шілдедегі «Қырғыз (қазақ) өлкесін басқару жөніндегі революциялық комитет туралы» декретінің жобасын әзірлеуге қатысты. В.И.Ленин қол қойған бұл декреттің Қазақ ұлттық мемлекетінің құрылуына негіз болғаны белгілі. КСРО-да бай-кулактардың мал-мүлкін тәркілеу науқаны басталғанда Қаралдин де заңсыз айыпқа тартылды. Өзін жазықсыз жападан арашалап алу үшін Қызылордағабарған Қаралдин дереу тұтқындалып, кешікпей Семейде атылды. Қазақ КСРО Жоғарғы соты алқасының 1960 жылғы 18 ақпанындағы шешімімен ОГПУ “үштігінің” 1930 жылғы 25 мамырдағы үкімі негізсіз деп танылып, Қаралдин толық ақталды. Қазір Қостанай облысы, Амангелді ауданының бір елді мекені Қаралдин есімімен аталады. Оның ұрпақтары арасынан көрнекті композитор Бақытжан Байқадамов, Қазақ КСР халық әртісі Айсұлу Байқадамова, қаламгер Данабике Байқадамова, Құрманғазы атындағы Қазақ ұлттық консерваториясының профессоры Күнімжан Байқадамова еліміздің белгілі азаматтары болды. Дереккөздер
Крис Мартин

Кристофер Энтони Джон Мартин(ағ. Christopher Anthony John Martin) – Coldplay тобының фронтмені, вокалшысы және клавишшісі 1977 жылдың 2 наурызында Англияның Девоншир графтығының Эксетер қаласында дүниеге келді. 2003 жылдың 5 желтоқсанында американдық актриса Гвинет Пэлтроумен(ағ. Gwyneth Kate Paltrow) тұрмыс құрады. 2004 жылдың 14 мамырында қызы Эппл Блайз Элисон (Apple Blythe Alison), 2006 жылдың 8 сәуірінде Мозес баласы Брюс Энтони (Moses Bruce Anthony) дүниеге келеді. Мансабы Coldplay Крис университетте оқып жүрген кезінде Джонни Баклэнд, Уилл Чемпион және Гай Беррименмен танысады. 1996 жылы олар Coldplay атты рок-тобын құрады. 2000 жылы олар алғашқы альбомы Parachutes шығып, сонымен қатар халықаралық аренада даңққа жетеді. Уақыт өте келе олар тағы төрт альбом шығарады: A Rush of Blood to the Head, X&Y, Viva la Vida or Death and All His Friends және Mylo Xyloto. Соло мансабы Соло әнші ретінде Мартин Embrace («Gravity») және Jamelia («See It in a Boy's Eyes») сияқты орындаушыларға ән жазады. Сонымен қатар, Мартин Ron Sexsmith, Faultline, The Streets және Иэн Маккаллох сияқты артисттермен жұмыс істейді. 2004 жылдың соңында Band Aid 20 тобының вокалшысы ретінде «Do They Know It's Christmas?» өлеңін орындайды. 2005 жылы Мартин Нелли Фуртадомен, оның Loose альбомының «All Good Things (Come to an End)» өлеңімен жұмыс істейді. 2002 жылы бұл екеуінің арасында сезім бар екені туралы сыбыс тарады. Фуртадо, бұл жаңалықты білгеннен кейін, жай ғана күліп, «Ия, ол менің жігітім, бірақ өзі мұны білмейді». 2006 жылы Кристің хип-хоп музыкамен қызығушылығы мәлім болды. Ол реппер Jay-Z мен оның Kingdom Come альбомымен жұмыстанады. Крис болашақ ән «Beach Chair»–ге арнап бірнеше аккордтардың ұзын-ұрғасын салып, Jay-Z–ге жібереді. Жаңа өлеңді олар алғашқы рет 2006 жылдың 27 қыркүйегінде Jay-Z–дің еуропалық туры кезінде, Royal Albert Hall–де орындайды. 2007 жылы Мартин Swizz Beatz–тің соло әнші ретіндегі дебютты One Man Band Man альбомының «Part of the Plan» өлеңін орындайды. Сонымен қатар, ол Канье Уэстпен жұмыс істеп, екеуі 2006 жылы Эбби-Роуд студиясындағы концертінде экспромт орындайды. Олар бірге «Homecoming» жазады. Ықпалы Мартиннің сөзі бойынша, оған әсер еткен топтардың бірі норвегиялық поп-топ – a-ha. Ол 12 жаста болғанда, осы топтың 'Hunting High and Low' өлеңі оның жадында қайта-қайта ойнаған. Қазіргі кезде де, a-ha тобының оған мәні көп. Сонымен қатар, Мартиннің осы топтың әншісі Мортен Харкетке еліктегені белгілі: « Харкеттің жеңінде әрдайым бірдене жасырылып тұрды. Мен де солай істеймін. Ол өмірде кездестірген адамдардың ең әдемісі». Мартинге кез келген музыка түрі ұнауы мүмкін. Ол британдық топ Take That-тің және әнше Кайли Миноугтің жанкүйері болып табылады. Суреттері Соло орындаушы ретіндегі дискографиясы Дереккөздер
Қарама-қарсы сауда

Қарама-қарсы сауда Ыңғайласпа сауда - сыртқы сауда операцияларының бір түрі. Мұнда тауарлар импортты экспортшылардың қарама-қарсы ссатып алу жөніндегі міндеттемелерімен байланыстырылады немесе, керісінше, экспорт қарама-қарсы импорттық операцияларға тәуелді етіледі. Қ.-қ.с. кезінде тауарлардың қарама-қарсы жеткізілімімен төлеу, әдетте, негізгі жеткізілім құнының бір бөлігін ғана жабады. Қ.-қ.с.-ны , көбінесе импортшылар қолданады, олар жоғары бәсеке жағдайында экспортшыларға қарама-қарсы міндеттемелер қабылдауды ұсынады. Импортшылар мен экспортшылардың қарама-қарсы жеткізілім бойынша міндеттемелері бір не бірнеше, бірақ бір-бірімен міндетті түрде байланыстырылған құжаттармен рәсімделеді. Қ.-қ.с.-ның негізгі түрлері-баспа-бас айырбас келісімдері, машиналар мен технология жабдықтарды шикізаттың, дүмбілзаттың, жеткізілген машиналар мен жабдықтарды пайдаланып өндірілген өнімнің қарама-қарсы жеткізіліммен төлеу шартымен сатуды көздейтін өтемдік келісімдер, импортшы-фирмаларды қарама-қарсы жеткізілімді жүзеге асырғанға дейінгі кезеңге қаржыландыру түрі болып табылатын аванстық жеткізілімдер, сатып алу-сатудың заң жүзінде дербес, бірақ іс жүзінде бір-бірімен байланысты екі не одан көп мәмілесін көздейтін қарама-қарсы сатып алу. Қ.-қ.с. жағдайында осы заманғы үлгілерді жеткізу кезінде ескірген техниканың сатып алынуы, шеттен әкелінетін жабдықтың импортшы елдің жергілікті өндірісінде өндірілген бөлшектермен жарақталуы, сыртқы сауда операцияларының басқа да түрлері қолданылуы мүмкін. Қ.- қ.с. 20-ғасырдың 70-80 жылдары жоғары қарқынмен дамыды. Мысалы, 70-жылдардың басында дүниежүз. сауда айналымында Қ.-қ.с-ның үлесі 2-3 % болса, 80-жылдардың аяғында бұл үлес 40% -дан асты. Ол 90-жылдары да жоғары күйінде қалды. Дүние жүзінің 90-нан астам елі, оның ішінде Қазақстан да тауарларды қарама-қарсы жеткізіліммен байланыстыра отырып сатып алуға өз импортшыларын міндеттейтін заңдық актілер қабылданды. Қазақстан мемл., сыртқы сауда бірлестіктері мен кәсіпорындары Қ.-қ.с. –ны дамыған елдермен қарым-қатынаста Қазақстанның экспорттық тауарларын осы елдердің рыноктарына шығаруға неғұрлым қолайды жағдай жасау үшін, сондай-ақ, Қазақстанның жұмсалған несиелерін ішінара жабу үшін өтемдік мәмілелерді кеңінен қолдана отырып, дамушы елдермен сауда-экон.байланыстар орнатуда пайдаланады. Дереккөздер 1. "Қазақстан" Ұлттық энциклопедия. "Қазақ энциклопедиясының" бас редакциясы. Алматы, 2005.
Кисловодск

Кисловодск — Ресей Федерациясындағы қаласы, Ставрополь өлкесі, «Кисловодск курорт-қаласы» қалалық округінің әкімшілік орталығы. Кавказ Минералды Сулары экологиялық-курорттық аймағының құрамына енеді. Демалыс орындары саны бойынша, Ресейдің Сочиден кейінгі екінші орын алатын бальнеологиялық және климаттық курорты. Кисловодск аймағында үш мыңнан аса емдеу-демалу орындары бар. Қала өзінің атауын бүкіл әлемге әйгілі «Нарзан»(аудармасы: кабардиннің«Нарт санэ» - «Батырлар шәрбаты») көмірқышқылды суының арқасында алды. Қала Ставропольден 234 км қашықтықта, Минералды Сулар(Минеральные Воды) бекетінен 64 км қашықтықта, Үлкен Кавказ жотасының солтүстігінде теңіз деңгейінен 750-1200 метр биіктікте орналасқан. 1803 жылы орыс әскери бекінісінің негізінде іргесі қаланды. Өзінің ірге тасының қалануы мен атауы бойынша қала Нарзан қышқыл минералды суының бастауларына қарыздар. Кисловодск Ставрополь өлкесінің оңтүстігінде, Эльбрус тауынан 65 км жерде, Қарашай-Шеркес және Қабарда-Балқар жерлерімен шектесіп жатыр.
Фертильдік

Фертильдік ( — ұрықтылық, тұқымдылық, бала туғыштық, төлдегіштік, жемістілік) — жыныстық тұрғыдан жетілген ағзаның өміршең ұрпақ әкелуге қабілеттілігі. Демографияда бұл термин әйелдің бала табу қабілеттілігімен байланыстырылады, яғни фертильдік коэффициент репродуктивтік жастағы әйелдің туған балалар санымен есептеледі. Қазақстандағы фертильдік коэффициенті бір әйелге – 2,38 сәби болып тұр. Дереккөздер
Мкт-дағы идеал газ

МКТ-дағы идеал газ: МКТ бойынша газдың молекулалары хаосты қозғалыста болады. Осы қозғалыстың нәтижесінде өзі тұрған ыдысқа қысым түсіреді. Яғни миллиондаған молекулалар қабырғаға соқтығысады. Оны газ қысымы деп аталады.
Лотарингия

Лотарингия (Lorraine) - Солтүстік-батыс Франциядағы тарихи аймақ. Лотарингия аумағы Мозель, Мёрт және Мозель, Мез, Вогезы департаменттерін қамтиды. Жері 23 мың км². Халқы 2,3 миллион адам (1972 ж.). Басты қалалары - Нанси мен Мец. Аймақты Батыс Еуропадағы ірі темір жол тораптары басып өтеді; темір рудасы, көмір өндіріліп, шетелге шығарылады; машина жасау және металл өңдеу, ағаш өңдеу, тоқыма өнеркәсібі жақсы дамыған. Орта ғасырларда бірнеше мемлекеттер мен аумақтық бірлестіктері Лотарингия аталды. Император Лотарин І-нің иеліктерін бөліске салу нәтижесінде Франк мемлекеті құлап, Рейн өзенінің төменгі және орта ағысы алқабында Лотарингия корольдығы пайда болды (855-900). Корольдық өзінің тұңғыш билеушісі Лотарин ІІ-нің (855-869) есімімен аталды. Кейін ол Германияны, Бельгия мен Нидерландының құрамына кірді. Лотарингия аумағында феодалдық қатынастар ерте басталды. 10 ғасырда басталған феодалдық жіктелудің салдарынан Лотарингия герцогтарының қолында 12 ғасырдың басында шағын ғана жер қалды. Осы бөлшектенудің нәтижесінде Лотарингияда француз билеушілерінің (13 ғасырдан) экономикалық, саяси және мәдени ықпалы күшейді. 16 ғасырдың 2-жартысынан Лотарингия жері Францияға қосыла бастады. 1871 жылы Франкфурт бітімі бойынша Шығыс Лотарингия және онымен көршілес Эльзасты Германия сатып алды. 1919 жылғы Версаль бітім шарты бойынша ол Францияға қайтып берілді.. Дереккөздер